KOMISJONI ARUANNE NÕUKOGULE likvideerimisel oleva ESTÜ varade ja pärast likvideerimise lõpetamist söe ja terase teadusfondi varade haldamise mitmeaastaste finantssuuniste viie aasta järel toimuva läbivaatamise kohta juuli 2012 /* COM/2012/0594 final */





Sissejuhatus Nõukogu 1. veebruari 2003. aasta otsusega 2003/77/EÜ on kehtestatud likvideerimisel oleva ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised (finantssuunised)[1]. Nõukogu otsuse artiklis 2 on sätestatud, et iga viie aasta järel hindab komisjon uuesti finantssuuniste toimimist ja tõhusust ning esitab vajaduse korral ettepanekud muudatuste tegemiseks. Pärast esimest läbivaatamist 2007. aastal muudeti nõukogu otsust 15. septembril 2008 (vt nõukogu otsus 2008/750/EÜ[2]). Kõnealused muudatused olid peamiselt tehnilist laadi ja nendega täpsustati teatavaid mõisteid, nimelt võlakirja tagasimaksepäeva mõistet, mida muudeti nii, et see hõlmaks varaga tagatud väärtpaberite puhul kasutatud mõistet, valitsuse emiteeritud või tagatud väärtpaberite mõistet ja pankade emiteeritud võlakirjade mõistet. Müügi- ja tagasiostutehinguid käsitlevad eeskirjad viidi kooskõlla turustandarditega. Lisaks selgiti teatavaid reitingutega seotud sätteid ja pikendati maksimaalset lubatud tagasimaksetähtaega kuue kuu võrra, et võtta arvesse ELi liikmesriikide muutuvaid emiteerimistingimusi. Samuti ajakohastati raamatupidamisarvestust käsitlevaid sätteid, et kajastada komisjoni üleminekut rahvusvaheliselt tunnustatud raamatupidamiseeskirjade kohaldamisele. Käesolevas aruandes hinnatakse finantssuuniste toimimist ja tõhusust viieaastasel ajavahemikul 2008–2012. Finantssuuniste toimimine ja tõhusus viieaastasel ajavahemikul 2008–2012 Vastavalt nõukogu otsusele 2003/77/EÜ, mida on muudetud nõukogu otsusega 2008/750/EÜ, haldab komisjon likvideerimisel oleva ESTÜ varasid nii, et „oleks tagatud rahaliste vahendite olemasolu, kuid samal ajal võimalikult kasumlikult, kooskõlas suure turvalisuse ja stabiilsuse säilitamisega pikema aja jooksul” (nõukogu otsuse 2003/77/EÜ lisa punkt 3). Hoolimata ülemaailmsest finants- ja võlakriisist tingitud rasketest turutingimustest toimisid finantssuunised kõnealuseid eesmärke silmas pidades viieaastasel ajavahemikul 2008–2012 hästi. Vaatamata olukorra märkimisväärsele halvenemisele finantsturgudel ei olnud 2012. aasta juuni seisuga esinenud seoses hallatavate varadega kohustuste täitmatajätmist ning portfelli tootlus oli rahuldav. Ajavahemikul 1. jaanuar 2008 – 30. juuni 2012 oli kõrgekvaliteedilise / madala riskiga portfelli kogutootlus 19,5 % ehk keskmiselt 4 % aastas. Portfelli varade üksikasjalik jaotus on esitatud lisas. Seega portfelli kuuluvat kapitali mitte ainult ei säilitatud, vaid isegi suurendati. Portfelli turuväärtus oli 30. juuni 2012. aasta seisuga 1,74 miljardit eurot, samas kui 31. detsembri 2007. aasta seisuga oli see 1,46 miljardit eurot. Vaatlusalusel ajavahemikul tegid uued liikmesriigid portfelli sissemakseid ligikaudu 152,28 miljonit eurot, samas kui väljamakseid uuringute jätkamiseks söe- ja terasetööstusega seotud valdkondades, nagu on ette nähtud nõukogu määrusega 2003/77/EÜ, tehti 229 miljonit eurot. Hindamisperioodi jooksul tagasid kehtivad finantssuunised tõhusa aluse varade ja riskide usaldusväärse juhtimise raamistikuks, mida pidevalt vaadatakse läbi ja kohandatakse vastavalt turusuundumustele ja sektori nõuetele. Vastavust komisjoni riskijuhtimisraamistikule jälgib pidevalt asjakohane riskijuhtimise funktsiooni täitja, kes on sõltumatu varahalduritest ja annab aru otse kõrgemale juhtkonnale. Lisaks olemasolevale riskide jälgimise ja kontrollimise raamistikule teostatakse korrapäraselt riskide ja varade haldamise süsteemide ja menetluste sise- ja välisauditeid. Seoses fondi valitsemisega ja kriisi mõju juhtimisega ei ole erasektori välisaudiitorid teinud mingeid märkusi. Lisaks erasektori välisaudiitoritele auditeerib likvideerimisel oleva ESTÜ haldamist korrapäraselt ka Euroopa Kontrollikoda. Käesolevas aruandes ei ole esitatud soovitust likvideerimisel oleva ESTÜ finantssuuniste kohta. Kokkuvõte Eespool esitatut arvesse võttes on komisjon seisukohal, et kehtivaid finantssuuniseid ei ole vaja muuta. Kehtivad finantssuunised koos komisjoni riskijuhtimisraamistikuga, mida nõuetekohaselt pidevalt läbi vaadatakse ja kohandatakse, on vaatlusperioodi jooksul toiminud rahuldavalt. Portfelli üldine tootlus on pika aja jooksul olnud kindel ja stabiilselt hea ning turu keskmisest kõrgem. LISA 1a lisa – Portfelli struktuur 30.6.2012 seisuga || || || || || || Äriühingu kood: ESTÜ || || || || || || || a) PORTFELLI STRUKTUUR 30.6.2012 SEISUGA || || || || Portfell || Turuväärtus ilma kogunenud intressideta || Turuväärtus koos kogunenud intressidega || 30.6.2012 Võlakirjad || 1 454 273 591 || 1 476 771 277 || 85% Võlakirjad kokku || 1 454 273 591 || 1 476 771 277 || 85% Likviidsed rahalised vahendid (vt tabel c) || 262 339 281 || 262 339 281 || 15% KOKKU || 1 716 612 872 || 1 739 110 558 || 100% || || || b) PORTFELLI KESTUS || || || 30.6.2012 seisuga || || Modifitseeritud kestus || (2,62*) || || 2,24 || || (*) ainult võlakirjade osa || || || || || || c) LIKVIIDSETE RAHALISTE VAHENDITE STRUKTUUR || || || 30.6.2012 seisuga || || Rahaturu hoiused || 261 800 000 || || Kogunenud intressid || 209 468 || || Nostrokontod* || 329 813 || || KOKKU || 262 339 281 || || || || || 1b lisa – Portfelli struktuur 31.12.2008 seisuga || || || || || a) PORTFELLI STRUKTUUR 31.12.2008 SEISUGA || || || || Portfell || Turuväärtus ilma kogunenud intressideta || Turuväärtus koos kogunenud intressidega || 31.12.2008 Võlakirjad || 1 431 863 320 || 1 463 674 511 || 93% Võlakirjad kokku || 1 431 863 320 || 1 463 674 511 || 93% Likviidsed rahalised vahendid (vt tabel c) || 106 935 595 || 106 935 595 || 7% KOKKU || 1 538 798 915 || 1 570 610 106 || 100% || || || b) PORTFELLI KESTUS || || || 31.12.2008 seisuga || || Modifitseeritud kestus || (3,99*) || || 3,72 || || (*) ainult võlakirjade osa || || || || || || c) LIKVIIDSETE RAHALISTE VAHENDITE STRUKTUUR || || || 31.12.2008 seisuga || || Rahaturu hoiused || 100 600 000 || || Kogunenud intressid || 243 897 || || Nostrokontod* || 6 091 697 || || KOKKU || 106 935 595 || || 2a lisa – Võlakirjaportfelli struktuur 30.6.2012 seisuga 2b lisa – Võlakirjaportfelli struktuur 31.12.2008 seisuga [1] ELT L 29, 5.2.2003, lk 25. [2] Nõukogu otsus 2008/750/EÜ, 15. september 2008, millega muudetakse otsust 2003/77/EÜ, millega kehtestatakse likvideeritava ESTÜ varade ja pärast likvideerimise lõpetamist söe ja terase teadusfondi varade haldamise mitmeaastased finantssuunised (ELT L 255, 23.9.2008, lk 28).